
Ehituslubade väljastamine

1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid ehitiste omanikelt ehituslubade väljastamise taotlused koos seadusega ettenähtud korras kooskõlastatud ehitusprojektide ja riigilõivu maksekorraldustega. Esitatud dokumentides ehitusseaduse §24 toodud ehitusloa väljastamise keeldumise põhjused puuduvad. Seega, ehitusloa väljastamiseks takistusi ei ole ning ehitistele võib väljastada ehitusload.
2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1. Kulgu tn 8 tootmishoone laiendamiseks ja rekonstrueerimiseks;
3.2. Kangelaste pr 10b korterelamu fassaadide osaliseks rekonstrueerimiseks (soklikorruse akende väljavahetamine ja üldrõdude külgseinte soojustamine);
3.3. Tallinna mnt 43 olemasoleva parkimisplatsi laiendamiseks ja rekonstrueerimiseks;
3.4. Tallinna mnt 44 korterelamu fassaadide osaliseks rekonstrueerimiseks (sillutisriba rekonstrueerimine ja  soklikorruse akende väljavahetamine).
4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

